EXCLUSIV Valeriu Iftime și-a făcut calculele pentru salvarea de la retrogradare: "Cred că am putea ajunge la baraj"
FC Botoșani a câștigat meciul din ultima etapă cu Poli Iași, scor 2-1, în etapa a doua din play-out.
Echipa pregătită de Bogdan Andone rămâne în continuare pe ultimul loc, cu 14 puncte, dar speră la salvarea de la retrogradare după succesul cu rivala din Moldova.
Valeriu Iftime, patronul lui FC Botoșani, și-a făcut calculele pentru salvarea de la retrogradare după meciul cu Politehnica Iași.
Omul de afaceri este convins că echipa sa poate termina play-out-ul pe un loc de baraj dacă va câștiga toate cele trei meciuri rămase de pe teren propriu + încă unul în deplasare.
Valeiru Iftime: "E la fel de complicat în continuare"
"Nu răsuflu mai ușor, e la fel de complicat în continuare. Trebuie să câștigăm cinci meciuri din opt, ceea ce nu e deloc ușor. A fost un meci interesant ieri, am jucat bine, am dat două goluri frumoase. Se spune că suntem în zona asta de ce ne așteptăm noi.
Mă aștept ca acasă, încă trei meciuri cu echipe ca și noi, disperate, Craiova, Dinamo, Voluntari... dacă vom câștiga aceste trei meciuri și unul în deplasare, cred că am putea ajunge la baraj, ceva de genul.
Depinde și de jocul rezultatelor. Încă suntem foarte, foarte preocupați. Am revenit de la 1-0 acasă cu Iași, care nu e o echipă slabă", a spus Valeriu Iftime, în exclusivitate pentru Sport.ro.
În următoarea etapă din play-out, FC Botoșani va avea parte de un test dificil, la Arad, cu UTA.
Echipa lui Mircea Rednic va evolua fără spectatori pe teren propriu, după ce a fost suspendată în urma incidentelor de la meciul cu Dinamo.
Urmăriți SPORT.RO și pe Google News